Pasporta Servo

Pasporta Servo estas gastiga servo. Ĝi estas grava Esperanta servo kaj por multaj homoj la kialo por eklerni Esperanton. Ĝi eldonas adresaron de homoj el la tuta mondo, kiuj proponas al posedantoj de ekzemplero de tiu listo (kiuj ankaŭ devas scii Esperanton) gasti en iliaj hejmoj senpage. En 2008 estas en Pasporta Servo 1225 gastigantoj en 90 landoj. Komparu kun multlingva BeWelcome (80 000 membroj) kaj anglalingva CouchSurfing (2 000 000 membroj).

 Principoj de funkciado 
eta|300px|Frua (1895) publika invito gasti per Esperanto – anonco de Ilja Ostrovskij el Jalto en La Esperantisto

La gastigantoj elektas, kiom da tranoktadoj kaj kiom da gastoj ili akceptas, kaj povas enmeti diversajn komentojn pri siaj interesoj, deziroj kaj apartaj kondiĉoj (ekz. "neniuj fumantoj", "junuloj bonvenas" k.s.).

La gastigantoj ĝuas akcepti homojn de diversaj landoj, kaj la gastoj ĝuas resti senpage. Krome, gastoj sentas sin bone ĉar la gastigantoj povas helpi ilin pri transportado, ekkoni la lokon k.t.p. Plej bone, gastoj kaj gastigantoj povos interkomunikiĝi facile per Esperanto.

 Historio 
La adreslibro Pasporta Servo estas eldonaĵo de Tutmonda Esperantista Junulara Organizo (TEJO). La unua ideo pri la tiel nomata "Programo Pasporto" aperis en 1966, kaj estis propono de Rubén Feldman González el Argentino. Pasporta Servo laŭ la nuna sistemo aperis unuafoje en 1974, kun 40 gastigantoj, sub gvido de Jeanne-Marie Cash el Francio. Ambaŭ pioniroj daŭre estas gastigantoj de Pasporta Servo. Inter 1995 kaj 2008 ĝia kompilanto estis Derk Ederveen.

 Pasporta Servo 2.0 
En 2008, la estraro de TEJO anoncis lanĉon de nova interreta versio de Pasporta ServoTEJO reformas Pasportan Servon el Libera Folio kiu sekvu la evoluon de similaj servoj kiel CouchSurfing aŭ Hospitality Club (ankaŭ la papera libro tamen pluekzistos). Ĉe CouchSurfing, kvankam servo ĉefe anglalingva, preskaŭ 500 membroj indikas almenaŭ komencan scion de Esperanto. La nova Pasporta Servo estis programita kaj dezajnita de Joan Català, valencia esperantisto, kiu sekve dum mallonga tempo ankaŭ administris la paĝaron, kiu ekfunkciis en marto 2009 sub la nomo Pasporta Servo 2.0 kaj estis oficiale inaŭgurita dum la 65-a IJK en Liberec'. Post periodo de serĉado de nova respondeculo, finfine Alexandre Baudry, volontulo de TEJO en 2009-2010, dum kaj post sia volontula periodo iom post iom transprenis la taskon de la ĉefa kompilanto de la libra formo de Pasporta Servo kaj prizorganto de ties nova interreta formo. Estis li kiu estris aperigon de la papera adreslibro de la jaro 2011, aperinta maljam en aŭgusto. Tamen, en 2012 papera adreslibro ne aperis entute, kaj estrarano Sergeo Tyrin ne sukcesis evoluigi la projekton. En marto 2013 la estraro de TEJO nomumis sian ĝeneralan sekretarion Paweł Fischer-Kotowski la nova respondeculo pri Pasporta Servo kaj antaŭvidis aperon de plia adreslibro, sed denove ne pli frue ol en aŭgusto.Pasporta Servo aperos plej frue en aŭgusto

 Statistiko 
La ĉi-sekvaj datumoj iom varias, ĉar en kelkaj jaroj oni transprenis la antaŭajn gastigantojn sen ŝanĝoj, en aliaj oni forigis tiujn, kiuj ne respondis.

 Jaro  Gastigantojsume  Landoj  Fonto 1974  39  19  Pasporta Servo 1974 1975  98  33  Pasporta Servo 1975 1976  180  40  Pasporta Servo 1976 1977  240  40  Pasporta Servo 1977 1978  297  41  Pasporta Servo 1978 1979  320  44  Pasporta Servo 1979 1980  360  48  Pasporta Servo 1980 1981  412  48  Pasporta Servo 1981 1982  477  48  Pasporta Servo 1982 1983  561  50  Pasporta Servo 1983 1984  689  51  Pasporta Servo '84 1985  600  53  Pasporta Servo 1985/86 1986  700  53  Pasporta Servo 86/87 1987  796  53  Pasporta Servo 1987-88 1988  900  58  Pasporta Servo 1988-89 1989  904  53  Pasporta Servo 89 1991  —  59  Pasporta Servo 1991-1992 1992  891  60  Pasporta Servo 1992 1993  906  72  Pasporta Servo 1993 1995  812  71  Pasporta Servo 1995 1996  784  68  Pasporta Servo 96/97 1998  871  75  Pasporta Servo 1998 1999  945  76  Pasporta Servo 1999 2000  1075  76  Pasporta Servo 2000 2001  1161  80  Pasporta Servo 2001 2002  1231  83  Pasporta Servo 2002 2003  1286  80  Pasporta Servo 2003 2004  1227  79  Pasporta Servo 2004 2005  1364  89  Pasporta Servo 2005 2006  1320  92  Pasporta Servo 2006 2007  1294  89  Pasporta Servo 2007 2008  1225  90  Pasporta Servo 2008 2010  1450  91  Pasporta Servo 2010 2011  1089  90  Pasporta Servo 2011 2017  974  81  Pasporta Servo 2017

 Vidu ankaŭ 
 Gastamo

 Referencoj 

 Eksteraj ligiloj 

 Oficiala retpaĝaro de Pasporta Servo

 Libera Folio "Kresko minacas Pasportan Servon"
 Katalogo de Heredaĵbiblioteko Hendrik Conscience: entajpu la vortojn "pasporta servo".

 Pasporta Servo bone fartas eĉ sen komisiito, aperinta en Libera Folio 9 sep 2021
 ESPERANTE EŬROPEN : Mia vojaĝo al la malkovro de Esperanto, dokumenta filmo, filmita en 2022, pri 6-monata vojaĝo tra Eŭropo kun la celo pli bone kompreni la esperantan komunumon. Jutuba filmeto aperinta 2024-12-15 ()

Kategorio:Esperanto-adresaroj
Kategorio:TEJO
Kategorio:Gastigantaj servoj
Kategorio:Katalogo de Heredaĵbiblioteko Hendrik Conscience (gazetoj):